da nb en en tr da da da da da km ca da da da da da da da da en
Old Boys Bigband i kirken
Billeder til præsentation kan hentes her. De kan downloades ved at benyttet linket på siden. I mappen findes også billeder af OBBB uden baggrund. De kan anvendes til placering foran en "privat" baggrund. Hent billederne her.
Honorar udgør 9.800 kr. for 60 minutter incl. transport, lyd, lydmand og lys, eller efter aftale.
Anmeldelse af kirkekoncert i Brædstrup kirke den 9.december 2018.
Stemningsfuld jazz i kirken med OBBB Brædstrup:
Søndag den 9 december var Brædstrup kirke rammen om en ret usædvanlig koncert. Old Boys Bigband - med hjemsted omkring Silkeborg - fyldte kirkerummet med frydefuld swingmusik. Old Boys Bigband (OBBB), har i snart 25 år spillet på festivaler, til byfester, jazzklubber og lignende (bl.a. også på Pejsegården), men bandet har aldrig spillet i en kirke før, og bandets leder, Hans Holm, var da også lidt betænkelig ved at skulle spille i en kirke. Var akustikken mon ikke for overvældende for sådan et stort jazzband? Men disse bekymringer blev heldigvis gjort til skamme.
Efter lydprøven og efter nogle småjusteringer i løbet af koncerten lød det aldeles pragtfuldt. De lækre vokaler med de tætte harmonier stod knivskarpt og balancen mellem messingblæserne (trompet, basun og flygelhorn mm.) og saxofonerne fungerede mere end optimalt.
Kernerepertoiret var kendte sange fra den store amerikanske sangbog, såsom ”Over te Rainbow”, Stormy Weather” og ”New York, New York”. For afvekslingens skyld var der indlagt små trioer med nordisk folketone for fløjte, guitar og klaver, som også klang smukt og stemningsfuldt. Hans Holm greb også bassen på et tidspunkt og spillede med på enkelte numre. De fleste numre blev introduceret af Hans Holm på hans hyggelige og afslappede facon. Dog blev nogle af numrene præsenteret af forskellige musikere i bandet, hvilket var med til at give en uformel stemning. Så har man plads til 30 mand i kirken (foruden publikum), kan det absolut anbefales at engagere Old Boys Bigband. Men book dem et år inden koncerten. De har nemlig travlt.
Anmeldelse af organist Christian Spillemose.
Stemningsfuld musikoplevelse i kirken